text: EU-nej er godt for Billund lufthavn
  07 november 2012 kl. 15.05
  3F er glade for, at EU-Parlamentet siger nej til, at der skal flere firmaer til at håndtere bagage i lufthavnene.
  Ifølge 3F er det godt for Billund lufthavn, at der kun er ét firma, der håndterer bagagen i lufthavnen.
  - Det er helt urealistisk, at tre firmaer skulle udføre samme opgaver i den relativt lille lufthavn. Bagagen ville ikke blive håndteret mere effektivt. Det eneste der ville ske er, at lønnen ville blive presset ned, og at de ansatte ville få mere usikre ansættelser, siger Henrik Berlau, forhandlingssekretær i 3F's Transportgruppe, til Fagbladet 3F.
  - Vi er meget tilfredse med, at forslaget er skudt ned. Havde EU-Kommissionen haft held med øget konkurrence, ville det udelukkende betyde lavere løn og dårligere arbejdsforhold for bagageportører i hele Europa, siger Henrik Berlau til Fagbladet 3F.
  